Peter Lanchene Toobu

Wɔatwerɛ nsɛm wei ɛwɔ Asante kasa mu

Peter Lanchene Toobu (wɔwoo no 8 Ayɛwohomumɔ 1968) yɛ Ghana polisini ne amanyɔni a wakɔ pɛnhyen a ɔyɛ Ɔman Demokrasi Mmarahyɛ Badwa (National Democratic Congress) no muni. Ɔyɛ mmarahyɛbadwani ma Wa Anafoɔ Mmrahyɛbadwam mpɛsoa a ɛwɔ Upper West mantam mu. Ɔyɛ Polisifoɔ Panyin a wakɔ pɛnhyen wɔ Ghana.

 Ne mmofraase abrabɔ ne nhomasua 
Wɔwoo Toobu wɔ Ayɛwohomumɔ bosome da a ɛtɔ so awɔtwe (8) afe 1968. Ofiri Jirapa a ɛwɔ Atifi Atɔe Mantam wɔ Ghana. Onyaa ne ntoaso sukuu adesua wɔ Lawra Ntoaso Sukuu (Lawra Secondary School) a ɛwɔ Lawra wɔ Atifi Atɔe Mantam a ɛwɔ Ghana. Wɔtetee no sɛ Polisini wɔ Ghana Polisifoɔ Adesuabea (Ghana Police Academy). Ɔwɔ Master of Arts abodin krataa wɔ Akannifoɔ mu (Master of Arts degree in Leadership) wɔ Kofi Annan Amanaman Ntam Asomdwoeɛ Nteteeɛ Beaeɛ (Kofi Annan International Peacekeeping Training Centre).

 Adwuma 
Toobu yɛɛ adwuma wɔ Ghana Polisifoɔ Dwumadibea (Ghana Police Service) na ɔforo kɔɔ Polisifoɔ Panyin dibea (Superintendent of Police) ansa na ɔrekɔ pɛnhyen (retiring). Ɔyɛɛ Ɔkyerɛwfoɔ Panyin (Executive Secretary) maa kan Polisifoɔ Panyin (ormer Inspector General - IGP) David Asante Apeatu firi afe 2017 kosii sɛ ɔgyaee adwuma na ɔgyaee (resigned) adwuma no sɛ ɔrekɔ Amanyɔsɛm mu wɔ afe 2019 mu.

 Amanyɔsɛm 

 Mmarahyɛ Badwa no mu mmɔdenbɔ 
Toobu dii nkonim wɔ mmarahyɛ badwa no mu sɛ ɔbɛgyina Ɔman Demokrasi Nhyiam Kuw (National Democratic Congress) ananmu ama Wa Anafoɔ Mmrahyɛbadwam mpɛsoa ansa na afe 2020 abatoɔ no aba wɔ bosome Ɔsanaa afe 2019 mu akyi a onyaa amba 775 de dii mmarahyɛbadwani a ɔwɔ hɔ seesei kan Ɔsoafoɔ a ɔhwɛ Mpɔtam Aban so Joseph Yieleh Chireh a onyaa amba 317 na wasom no so nkonim sɛ mmarahyɛbadwani fi afe 2004.

Ansa na afe 2020 Amansan abatoɔ no reba no wɔpaw no sɛ Ɔman Demokrasi Nhyiam Kuw (National Democratic Congress) Kasamafoɔ wɔ Bammɔ mu (Security) na wɔtee no wɔ radio ne television dwumadibea ahorow so sɛ ɔreka nhyehyɛe ahorow a n’apam no wɔ a ɛfa ahobammɔ ho ho asɛm.

Wɔ bosome Ɔpɛnimma afe 2020 mu no, Toobu dii nkonim wɔ Wa Anafoɔ Mmrahyɛbadwam mpɛsoa atenaeɛ no mu wɔ mmarahyɛ badwa abatoɔ no mu. Odii nkonim denam abatoɔ 27,550 a ɔde tiaa nea ɔne no reko paa, Dari Daniel Kuusongno a onyaa amba 13,143 firii abatoɔ 40,829 a wɔtoo no nyinaa mu.

 Mmarahyɛbadwani 
Wɔ Ɔpɛpɔn bosome da a ɛtɔ so nson (7) afe 2021 mu no, Toobu kaa ntam sɛ mmarahyɛbadwani a ogyina Wa Anafoɔ Mmrahyɛbadwam mpɛsoa ananmu wɔ Mmarahyɛ Badwa a ɛtɔ so awɔtwe (8) a ɛwɔ Ghana Amansin a ɛtɔ so anan (4) no mu. Ɔsom sɛ Asɔremma a Wɔkura Mfaso Boayikuw no Dwumadibea ahorow (Members Holding Offices of Profit Committee) ne Mmarahyɛ Badwa no Bammɔ ne Mfinimfini Boayikuw (Defence and Interior Committee) no muni.

Wɔ Oforisuo bosome da a ɛtɔ so nsia (6) afe 2021 mu no, ɔde adesrɛ kɔtoo Mmarahyɛ Badwa no Kasafo (Speaker of Parliament), Alban Bagbin sɛ ɔntwe Ɔmanpanin no adwene nkɔ nsɛm a ɛfa ahobammɔ ho na onni ahobammɔ a enni hɔ a ɛrenya nkɔanim wɔ Ghana mu no ho dwuma. Ɔkyerɛɛ akodeɛ a wɔde korɔn wɔ ne Mmrahyɛbadwam mpɛsoa, Wa Anafoɔ ne mmeaeɛ a atwa ho ahyia firi Sissala Apueɛ kosi Bawku Atɔeɛ.

 N'abrabɔ mu nsɛm 
Toobu yɛ Kristoni.

 Ntotoho 

Nkyekyεmu:Ghana mmrahyɛbadwafoɔ 2021-2025